CELEX: 32009R0279
Language: ro
Date: 2009-04-06 00:00:00
Title: Regulamentul (CE) nr. 279/2009 al Comisiei din 6 aprilie 2009 de modificare a anexei II la Directiva 2005/36/CE a Parlamentului European și a Consiliului privind recunoașterea calificărilor profesionale (Text cu relevanță pentru SEE )

7.4.2009   
            
            
               RO
            
            
               Jurnalul Oficial al Uniunii Europene
            
            
               L 93/11
            
         
      REGULAMENTUL (CE) NR. 279/2009 AL COMISIEI
   
   din 6 aprilie 2009
   de modificare a anexei II la Directiva 2005/36/CE a Parlamentului European și a Consiliului privind recunoașterea calificărilor profesionale
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2005/36/CE a Parlamentului European și a Consiliului din 7 septembrie 2005 privind recunoașterea calificărilor profesionale (1), în special articolul 11 litera (c) punctul (ii),
   întrucât:
   
               (1)
            
            
               Slovacia a trimis o cerere motivată de modificare a anexei II la Directiva 2005/36/CE. Aceasta a solicitat adăugarea profesiei de tehnician dentar („zubný technik”), care îndeplinește condițiile prevăzute la articolul 11 litera (c) punctul (ii) din Directiva 2005/36/CE, așa cum rezultă din Regulamentul Guvernului nr. 742/2004 Coll. cu privire la calificările profesionale ale personalului sanitar.
            
         
               (2)
            
            
               Danemarca a trimis o cerere motivată de modificare a anexei II la Directiva 2005/36/CE. Aceasta solicită eliminarea din anexa II la Directiva 2005/36/CE a profesiei de optician („optometrist”) al cărei statut a fost modificat la nivelul de diplomă, conform prevederilor articolului 11 litera (d) din Directiva 2005/36/CE și, prin urmare, nu mai îndeplinește cerințele prevăzute la articolul 11 litera (c) punctul (ii) din directiva respectivă. Danemarca a solicitat, de asemenea, eliminarea din anexa II la Directiva 2005/36/CE a profesiei de tehnician ortoped („ortopædimekaniker”) și a celei de confecționer de încălțăminte ortopedică („ortopædiskomager”) care nu mai sunt reglementate în Danemarca.
            
         
               (3)
            
            
               Prin urmare, Directiva 2005/36/CE trebuie modificată în consecință.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului pentru recunoașterea calificărilor profesionale,
            
         ADOPTĂ PREZENTUL REGULAMENT:
   Articolul 1
   Anexa II la Directiva 2005/36/CE se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la publicarea în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 aprilie 2009.
      
         
            Pentru Comisie
         
         Charlie McCREEVY
         
         
            Membru al Comisiei
         
      
   
   
      (1)  JO L 255, 30.9.2005, p. 22.
   
      ANEXĂ
      Anexa II la Directiva 2005/36/CE se modifică după cum urmează:
      
                  1.
               
               
                  La punctul 1, la rubrica „în Slovacia”, se adaugă următorul text:
                  
                              „—
                           
                           
                              tehnician dentar («zubný technik»),
                           
                        care reprezintă o perioadă de educație și formare cu o durată de cel puțin 14 ani, inclusiv 8 sau 9 ani de studii primare, 4 ani de studii secundare, urmați de 2 ani de studii superioare într-o instituție de învățământ sanitar superior, absolvite printr-un examen teoretic și practic pentru obținerea unui certificat general de studii («maturitné vysvedčenie»).”
               
            
                  2.
               
               
                  La punctul 2, rubrica „în Danemarca” și informațiile referitoare la Danemarca se elimină.